Peter Robinson

**Peter Robinson** (1950–2022) var en britiskfødt kanadisk forfatter. Han ble født og vokste opp i Leeds og flyttet til Canada i 1974.

Robinson er kjent for sine kriminalromaner med Alan Banks som hovedperson, hvor handlingen er lagt til den oppdiktede byen Eastvale i Yorkshire, men han utgav også poesi, romaner og noveller utenfor krimsjangeren.

Ved hans død i 2022 var det solgt 8,75 millioner bøker fra hans britiske forlag Hodder & Stoughton og Pan Macmillan.

Det er også laget en TV-serie med Alan Banks, *[[Førstebetjent Banks]]*. Her er handlingen i bøkene sterkt omskrevet og episodene har ofte handling hentet fra flere av bøkene.

## Tidlig liv
Robinson ble født i Leeds. Faren hans, Clifford, jobbet som fotograf, moren hans, Miriam var husmor. Robinson studerte engelsk litteratur og tok en bachelor of arts ved University of Leeds, og ble uteksaminert med en Bachelor of Arts på høyere akademisk nivå. Han emigrerte deretter til Canada i 1974 for å fortsette studiene, og tok en Master of Arts i engelsk og kreativ skriving fra University of Windsor, med Joyce Carol Oates som veileder. Han ble senere tildelt en doktorgrad i filosofi i engelsk ved York University i Toronto i 1983.

## Karriere
Robinson underviste ved flere høyskoler og universiteter i Toronto, og University of Windsor som writer-in-residence fra 1992 til 1993. Han ga ut poesisamlingen *With Egal Eyes* i 1979, men det var kriminalromaner han skulle bli mest kjent for. Han var mest kjent for Alan Banks serien med romaner som foregår i den fiktive byen Eastvale. Hans første roman med Banks, *Gallows View*, ble utgitt i 1987. Den ga ham Arthur Ellis-prisen fra Crime Writers of Canada, som han vant seks ganger til i løpet av karrieren. Neste bok i serien kom året etter, *A Dedicated Man* og så fulgte, *A Necessary End* (1989), *The Hanging Valley* (1989) og ytterligere fem bøker i serien før *Dead Right* (1997). I tillegg ga han ut to andre kriminalromanen *Caedmon's Song* (1990) og *No Cure for Love*  (1995), to psykologisk thrillere med en mer personlig og mørk tone. Selv om *Caedmon's Song* ikke er i serien om Banks er den relatert til *Friend of the Devil* som ble utgitt senere. Han ga også ut en poesisamling *Nosferatu* (1981) og en bok med tre noveller om Banks, *Not Safe After Dark* (1998).

Bank serien fortsatte med *In A Dry Season* (1999) som var den første boken som ble oversatt til norsk, *[[En usedvanlig tørr sommer]]* (2003). Andre bøker i serien som er blitt oversatt til norsk er *Aftermath* (2001) *[[Etterspill]]* (2004), *Playing with Fire* (2004) *[[Lek med ild]]* (2005), *A Piece of My Heart* (2006) *[[En bit av mitt hjerte]]* (2008), *Friend of the Devil* (2007) *[[Djevelens venn]]* (2009), *All the Colours of Darkness* (2008) *[[Alle mørkets farger]]* (2010) og *Bad Boy* (2010) *[[Dødelig sjarme]]* (2011). Det var også tre bøker i serien som kom ut i denne perioden som ikke er oversatt *Cold is the Grave* (2000), *The Summer that Never Was* (2003) og *Strange Affair* (2005). Han ga også ut en samling med tre novelle om Banks i 2009, *The Price of Love,* og en stemningsfull og psykologisk krim *Before The Poison* (2011).

Senere kom det ytterligere ni bøker i serien. Det startet med *Watching the Dark* (2012) og den siste boken Robinson skrev i serien om  Alan Banks var *Standing in the Shadows* (2023) som ble gitt ut etter hans død. Serien var da på 29 bøker og oversatt til tjue språk.

Robinson var glad i musikk, han lagde spillelister med anbefalinger om hvilke musikk man kan spille til de forskjellige bøkene. Musikken i listene spenner over en rekke musikalske sjangere og inneholder artister som Miles Davis med «Someday my Prince Will Come», The Beatles  «Norwegian Wood», Led Zeppelin «Dazed and Confused», The Grateful Dead «Friend of the Devil», Tom Waits «Low Down», Pink Floyd «Astronomy Domine», Billie Holiday «Summerime» og Bournemouth Symphony Orchestra med «Stanford, Symphony #2» for å nevne noen. Flere av spillelistene til "Inspector Banks" finner man på Spotify.

## Personlig liv
Robinson bodde i Beaches-området i Toronto med sin kone, Sheila Halladay, og han underviste av og til i krimforfatterforfatterskap ved University of Torontos School of Continuing Studies. Han underviste også ved en rekke høyskoler i Toronto og var skribent ved University of Windsor fra 1992–1993. Robinson og kona hadde en feriehytte i Richmond, North Yorkshire.

Han døde 4. oktober 2022 etter kort tids sykdom, i en alder av 72 år.

## Bibliografi
### Romaner
* *Gallows View* (1987)
* *A Dedicated Man* (1988)
* *A Necessary End* (1989)
* *The Hanging Valley* (1989)
* *Caedmon's Song* (1990)
* *Past Reason Hated* (1991)
* *Wednesday's Child* (1992)
* *Dry Bones That Dream* (1994) (Utgitt som *Final Account* i USA)
* *No Cure for Love* (1995)
* *Innocent Graves* (1996)
* *Dead Right* (1997) (Utgitt som *Blood at the Root* i USA)
* *Not Safe After Dark* (1998) (Noveller)
* *In A Dry Season* (1999)
* *Cold is the Grave* (2000)
* *Aftermath* (2001)
* *The Summer that Never Was* (2003) (Utgitt som *Close to Home* i USA)
* *Playing with Fire* (2004)
* *Strange Affair* (2005)
* *A Piece of My Heart* (2006)
* *Friend of the Devil* (2007)
* *All the Colours of Darkness* (2008)
* *The Price of Love* (2009) (Noveller)
* *Bad Boy* (2010)
* *Watching the Dark* (2012)
* *Children of the Revolution* (2013)
* *Abattoir Blues* (2014) Gitt ut i USA som *In the Dark Places*
* *When the Music's Over* (2016)
* *Sleeping in the Ground* (2017)
* *Careless Love* (2018)
* *Many Rivers to Cross* (2019)
* *Not Dark Yet* (2021)
* *Standing in the Shadows* (2023)

### Dikt
* *With Equal Eye. Poems 1976-79* (1979) 
* *Nosferatu* (1982)

### Oversettelser til norsk

## Priser og utmerkelser

### Arthur Ellis Awards
Han har en rekke ganger mottatt Arthur Ellis Awards (Crime Writers of Canada Awards of Excellence), litteraturpriser som deles ut av Crime Writers of Canada for de beste canadiske krim bøker.

**Beste roman**
* 1992 - *Past Reason Hated*
* 1996 - *Innocent Graves*
* 2001 - *Cold is the Grave*
* 2012 - *Before the Poison*
* 2018 - *Sleeping in the Ground*

**Beste krimnovelle**
* 1991 - *Innocence*
* 2000 - *Missing in Action*
* 2001 - *Murder in Utopia*

**Derrick Murdoch Award (Hederspris)**
* 2010 - Peter Robinson

**Grand Master Award (Livstids utmerkelse)**
* 2020 - Peter Robinson

### Andre utmerkelser

*

* 1994 – TORGI Talking Book Award for *Past Reason Hated* 
* 1995 – Author's Award, Foundation for the Advancement of Canadian Letters for *Final Account*
* 1998 – The Macavity Award for Best Short Story for *Two Ladies of Rose Cottage*
* 2000 – The Anthony Award for *In a Dry Season*
* 2000 – The Barry Award for Best Novel for *In a Dry Season*
*
* 2001 – The Edgar Award for Best Short Story for *Missing in Action* 
* 2001 – Grand Prix de Littérature Policière for *Saison sèche* (*In a Dry Season*)
* 2001 – The Martin Beck Award for *En ovanligt torr sommar* (*In a Dry Season*)
* 2002 – The Dagger in the Library Award
* 2003 – Spoken Word Bronze Award for *The Hanging Valley*
* 2005 – Palle Rosenkrantz-prisen for *Kold er graven* (*Cold is the Grave*)
* 2006 – Palle Rosenkrantz Award for *Cold is the Grave*

* 2008 – Toronto Public Library Celebrates Reading Award
* 2008 – Best On-Going Series – Crimespree Magazine
* 2009 – Grant Allen Award – pionerer og innflytelsesrike skikkelser innen kanadisk krimforfatterkunst
* 2009 – Honorary Degree, Doctor of Letters – University of Leeds

* 2010 – Derrick Murdoch Award

* 2010 – Honorary Degree, Doctor of Laws – University of Windsor, Ontario
* 2010 – Harbourfront Prize – “basert på kvaliteten ved hans eget publiserte arbeid og tiden han har investert i å pleie den neste generasjonen litterære talenter”
* 2011 – Inducted into the International Hall of Fame, sammen med P.D. James, Agatha Christie, Sir Arthur Conan Doyle, Colin Dexter, Lynda La Plante, Ian Rankin, George Pelecanos og en rekke andre

* 2012 – The Martin Beck Award for *En förgiftad man* (*Before the Poison)*
* 2013 – Dilys Award for Best Novel, *Before the Poison*
* 2013 – International Guest of Honour ved Malice Domestic 25, Bethesda, MD.
* 2013 – Suspense Magazine, Book of the Year. *Watching the Dark*
* 2014 – Finnish Crime Writers Award, ærespris
* 2016 – Great Calibre Award, hederspris. Portal Kryminalny (Polen)
## Referanser


## Eksterne lenker
* Peter Robinson, offisielt nettsted
* Peter Robinson bibliografi, biografi m.m.